CELEX: 62010CN0179
Language: da
Date: 2010-04-09 00:00:00
Title: Sag C-179/10: Sag anlagt den 9. april 2010 — Europa-Kommissionen mod Den Franske Republik

19.6.2010   
            
            
               DA
            
            
               Den Europæiske Unions Tidende
            
            
               C 161/35
            
         
      Sag anlagt den 9. april 2010 — Europa-Kommissionen mod Den Franske Republik
      (Sag C-179/10)
      (2010/C 161/52)
      Processprog: fransk
      
         Parter
      
      
         Sagsøger: Europa-Kommissionen (ved E. Gippini Fournier og K. Walkerová, som befuldmægtigede)
      
         Sagsøgt: Den Franske Republik
      
         Sagsøgerens påstande
      
      
                  —
               
               
                  Det fastslås, at Den Franske Republik har tilsidesat sine forpligtelser i henhold til artikel 288, stk. 4, TEUF og artikel 4 og 5 i Kommissionens beslutning af 14. juli 2004 om støtte til fiskeri- og akvakultursektoren på Korsika i perioden 1986-1999 (1), idet den ikke har gennemført beslutningen ved fra støttemodtagere at tilbagesøge den støtte, der ved nævnte beslutnings artikel 1 var erklæret ulovlig og uforenelig med fællesmarkedet, og idet den ikke har underrettet Kommissionen om de vedtagne foranstaltninger for at efterkomme den.
               
            
                  —
               
               
                  Den Franske Republik tilpligtes at betale sagens omkostninger.
               
            
         Søgsmålsgrunde og væsentligste argumenter
      
      I medfør af artikel 4 i Kommissionens beslutning 2005/238/EF underretter Frankrig senest to måneder efter meddelelsen af denne beslutning Kommissionen om, hvilke foranstaltninger der er truffet for at efterkomme beslutningen. Imidlertid var støtten i det foreliggende tilfælde ikke tilbagesøgt fra de støttemodtagende virksomheder mere end fem år efter, at de franske myndigheder havde modtaget beslutningen og på trods af syv anmodninger, og der var tilsyneladende ikke iværksat nogen konkrete foranstaltninger med henblik herpå. Sagsøgte har i øvrigt ikke anført, at der foreligger en absolut umulighed med hensyn til at gennemføre denne beslutning.
      
         (1)  Kommissionens beslutning 2005/238/EF af 14.7.2004 om støtte til fiskeri- og akvakultursektoren på Korsika i perioden 1986-1999 (EUT 2005 L 74, s. 41).